Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: 42. számú melléklet a 15/2001. (III. 3.) FVM rendelethez
Paragraph Index: 2103

3. A termeltetési szerződés alapján a pályázó tárgyév május 30-áig nyújthat be pályázatot a Magyar Zöldség-Gyümölcs Terméktanácshoz (1118 Budapest, Villányi út 35—43.). A borítékra rá kell írni „Pályázat minőségi csemegekukoricatermelés támogatására”. A pályázatban külön feltüntetendő a hűtőipari és/vagy a konzervipari célra szerződött menynyiség. A pályázatnak tartalmaznia kell a pályázó — integrátor esetén a csemegekukorica-termelő — adatait is (név, cím, irányítószám, telefon- és faxszám, adószám, adóazonosító jel, számlavezető pénzintézet neve, pénzforgalmi bankszámlaszám). A pályázathoz mellékelni kell a pályázó nevére megcímzett, felbélyegzett, tértivevényes válaszborítékot. A terméktanács a benyújtott pályázatokat köteles szakmailag záradékolni és az AIK részére továbbítani. Az AIK gondoskodik a pályázatoknak a Bíráló Bizottság elé történő terjesztéséről.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes